open-index/open-wikipedia-markdown huggingface dataset:
Myenty Abena

**Myenty Abena** (* 12. december 1994, Paramaribo) je holandský futbalista so surinamskými koreňmi hrajúci za Ferencváros

## Klubová kariéra
Prvý profesionálny zápas odohral Abena 26. augusta 2016 v zápase druhej najvyššej holandskej futbalovej súťaže medzi Jong FC Utrecht a Jong PSV.

### Spartak Trnava
V januári 2019 prišiel Abena do tímu úradujúceho slovenského majstra, Spartaka Trnava. 1. mája 2019 vyhral s klubom slovenský pohár, keď Trnava porazila Žilinu po penaltovom rozstrele, keďže zápas aj predĺženie sa skončili 3–3.

### Slovan Bratislava
V júni 2019 Abena podpísal 4-ročný kontrakt so Slovanom Bratislava. 20. júla 2019 debutoval Abena za Slovan v zápase prvého kola Fortuna ligy proti FK Pohronie. Slovan vonku vyhral 3–1. O týžden neskôr vstrelil Abena svoj prvý gól za Slovan pri domácom víťazstve 3–0 nad Michalovcami.

## Úspechy

* Slovenský pohár: 2018/19

## Externé odkazy

* Myenty Abena na oficiálnej stránke ŠK Slovan Bratislava
* Myenty Abena na oficiálnej stránke Fortuna ligy
* Myenty Abena na stránke Transfermarkt
* Myenty Abena na stránke Soccerway
* Profil hráča na National Football Teams.com 
## Zdroj

Kategória:Holandskí futbalisti
Kategória:Futbaloví obrancovia
Kategória:Hráči FC Utrecht
Kategória:Hráči FC Spartak Trnava
Kategória:Hráči ŠK Slovan Bratislava
Kategória:Osobnosti z Paramariba
Vozovňa Pogodno

**Vozovňa Pogodno** je jedna z dvoch električkových vozovni v Štetíne, prevádzkovaných spoločnosťou Tramwaje Szczecińskie (tou druhou je vozovňa Golęcin). Leží v časti Zawadzkiego-Klonowica patriacej do štetínskej mestskej časti Západ.

## Dejiny
Vozovňa je poslednú vozovňu, ktorú vtedajšia spoločnosť *Stettiner Straßen-Eisenbahn Gesellschaft* postavila pred 2. svetovou vojnou; využíva sa od roku 1934. Do hál bolo možné umiestniť až 80 motorových vozov. Medzi rokmi 1973 až 1983 prebehla rekonštrukcia vozovne. Väčšinu stavby zaberajú priestory pre električky (15 koľají). Okolo celej vozovne vedie jedna koľaj. V rokoch 2014 – 2015 prebehla zásadná rekonštrukcia vozovne, kedy boli zmodernizované haly, koľaje a exteriér.

## Prevádzka
V júli 2019 sa vo vozovne Pogodno nachádzalo 139 vozov určených pre osobnú dopravu. Ide o električky typov Tatra KT4DtM, Tatra T6A2D, Moderus Beta MF 25 AC a MF 15 AC a Pesa 120NaS.

## Referencie

* 

## Iné projekty

P
Kyselina kyanúrová

**Kyselina kyanúrová**, systematickým názvom **1,3,5-triazín-2,4,6-triol**, je zlúčenina so sumárnym vzorcom (CNOH)3. Podobne ako mnoho iných priemyselne dôležitých zlúčenín má aj tento triazín veľa ďalších názvov. Kyselina kyanúrová je biela kryštálická látka bez zápachu. Nachádza uplatnenie ako prekurzor alebo súčasť bielidiel, dezinfekčných prostriedkov a herbicídov. V roku 1997 predstavovala celková svetová produkcia kyseliny kyanúrovej 160 000 ton.

## Vlastnosti a syntéza
150px|náhľad|vľavo|Kyanúrový (triol) tautomér
150px|náhľad|vľavo|Izokyanúrový (trion) tautomér

### Vlastnosti
Kyselina kyanúrová je cyklický trimér prchavého derivátu kyanovodíka, HOCN. Vyskytuje sa v dvoch štruktúrach (triol a trion), vzájomne v seba prechádzajúcich, jedná sa teda o tautoméry. Triolový tautomér, ktorý môže mať aromatický charakter, v roztoku prevláda. Hydroxylové (-OH) skupiny ukazujú na fenolický charakter. Deprotónacia zásaditou látkou poskytuje rad kyanúrovových soli:

: [C(O)NH]3 ⇌ [C(O)NH]2[C(O)N]− + H+, Ka = 10−7
: [C(O)NH]2[C(O)N]− ⇌ [C(O)NH][C(O)N]22− + H+, Ka = 10−11
: [C(O)NH][C(O)N]22− ⇌ [C(O)N]33− + H+, Ka = 10−14

### Syntéza
Kyselina kyanúrová bola prvýkrát syntetizovaná Friedrichom Wöhlerom v roku 1829 tepelným rozkladom močoviny a kyseliny močovej. Súčasná priemyselná metóda výroby je založená na tepelnom rozklade močoviny, pri súčasnom uvoľnení amoniaku. Premena začína približne na 175 °C:

: 3 H2N-CO-NH2 → [C(O)NH]3 + 3 NH3

Kyselina kryštalizuje z vody ako dihydrát.

Kyselinu kyanúrovú možno vyrábať tiež hydrolýzou surového alebo odpadového melamínu, s následnou kryštalizáciou. Kyslé kvapalné odpady z tovární vyrábajúce takéto materiály obsahujú kyanúrovú kyselinu, a niekedy tiež rozpustené triazíny s nahradenou amínovou skupinou, menovite ammelín, ammelid a melamín. V jednej z metód sa roztok síranu amónneho zahrieva k varu a pridá sa stechiometrické množstvo melamínu, načo sa kyanúrová kyselina zráža ako melamín kyanurát. Rôzne odpadové vody obsahujúce kyselinu kyanúrovú a triazíny s nahradenými amínmi sa môžu miešať a za určitých podmienok v nich môže byť prítomná nerozpustená kyselina kyanúrová.

## Toxicita
Kyselina kyanúrová je klasifikovaná ako „v zásade netoxická“. Smrteľná dávka LD50 u potkanov je 7 700 mg/kg.

Avšak pokiaľ je kyselina kyanúrová pohromade s melamínom (ktorý je sám o sebe tiež málo toxickou látkou), môžu vznikať extrémne nerozpustné kryštály, vedúce k tvorbe obličkových kameňov a potenciálne k zlyhaniu obličiek a k smrti. To sa stalo v prípade psov a mačiek pri kontaminácii krmiva v roku 2007 a u detí pri kontaminácii čínskeho mlieka v roku 2008.

## Referencie

## Externý odkaz

## Zdroj

Kategória:Triazíny
Ryan Koolwijk

**Ryan Koolwijk** (* 8. august 1985, Rotterdam) je profesionálny holandský futbalista hrajúci za slovenský klub AS Trenčín.

## Klubová kariéra
Narodil sa v Rotterdame. V profesionálnom zápase debutoval za Excelsior v sezóne 2007/08. V máji 2011 podpísal kontrakt s klubom NEC. Hral aj za FC Dordrecht a AS Trenčín, kde získal dvakrát ligový titul a pohár. V máji 2016 sa vrátil do Excelsioru. V júni 2019 sa vrátil do Trenčína.

## Zdroj

Kategória:Holandskí futbalisti
Kategória:Futbaloví stredopoliari
Kategória:Hráči FK AS Trenčín
Kategória:Osobnosti z Rotterdamu
KRÁLOVOPOLSKÁ

náhľad|Jedna zo siedmich električiek od firmy Lederer & Porges dodaných do Brna
**KRÁLOVOPOLSKÁ, a.s.** je strojársky podnik s dlhoročnou tradíciou nachádzajúci sa v Brne, v mestskej časti Královo Pole. Firma bola založená 26. septembra 1889 Filipom Porgesom a Augustom Ledererom ako *Brünn-Königsfelder Maschinenfabrik Lederer & Porges* (*Brno-Královopolská strojírna Lederer & Porges*) pre kovospracujúcu a strojársku výrobu. Spočiatku tu boli vyrábané železničné nákladné vozne, najmä cisternové, a parné kotly. Neskôr bol sortiment rozšírený napr. na električky, motorové železničné vozne, chladiace stroje, parné čerpadlá, mohutné žeriavy či oceľové konštrukcie. Po niekoľkých fúziách a zmenách názvov bola spoločnosť v roku 1945 znárodnená.

V roku 1992 vznikla KRÁLOVOPOLSKÁ a. s., na ktorú prešiel všetok majetok pôvodného štátneho podniku Královopolská strojírna. Novozaložená akciová spoločnosť bola v polovici 90. rokov sprivatizovaná. Po finančných problémoch v druhej polovici 90. rokov 20. storočia sa podnik ocitol v konkurze, nový manažment ale firmu finančne reštrukturalizoval a oddlžil. V roku 2003 sa KRÁLOVOPOLSKÁ (vyrábala) zlúčila s dcérskou spoločnosťou Královopolská strojírna (vlastnila majetok) a o rok neskôr bola znovu sprivatizovaná spoločnosťou BRASS, s.r.o. V rozľahlom a nevyužitom areály Královopolskej sa už v tej dobe začala vytvárať priemyselná zóna. V súčasnosti vyrába KRÁLOVOPOLSKÁ zariadenie pre chemický a petrochemický priemysel, žeriavy a ďalšie oceľové konštrukcie.

## Referencie

* 

## Externé odkazy
* Oficiálne stránky spoločnosti Královopolská (materská organizácia)
* Královopolská Steel (sesterská spoločnosť)
* Královopolská Kovárna (sesterská spoločnosť)
* Královopolská Slévárna (sesterská spoločnosť)


Kategória:Královo Pole
Kategória:Podniky v Česku
Slovenský pohár vo vodnom póle mužov

**Slovenský pohár vo vodnom póle mužov** je vodnopólová pohárová súťaž mužov na Slovensku. Organizoval ju Slovenský zväz vodného póla (SZVP), od roku 2017 prebrala kompetencie Slovenská plavecká federácia (SPF). Samostatná súťaž sa organizuje od roku 1993 a zúčastňujú sa jej kluby slovenských ligových súťaží. Najúspešnejším klubom súťaže je KVP Nováky, ktorý v nej zvíťazil 19-krát.

## Štruktúra
Súťaž sa hrá formou turnajov. Najprv sa v skupinách odohrajú zápasy každého s každým a podľa umiestnenia sa potom odohrajú zápasy o konečné umiestnenie. Od sezóny 1997/98 sa Slovenský pohár hrá v jesenných mesiacoch roka. Do sezóny 2002/03 mal jej víťaz právo reprezentovať Slovensko v *Pohári víťazov pohárov LEN*, kedy táto európska súťaž zanikla.

## Sezóny a finalisti

Pozn.: V odvetných finálových zápasoch je v prvej kolónke uvedený prvý konaný zápas, v druhej odvetný zápas.

## Historické štatistiky

Pozn.: V tabuľke sú uvedené kalendárne roky, v období ktorých sa pohár odohral.

## Slovenský pohár pred rokom 1993
Počas česko-slovenskej éry sa tiež organizoval Slovenský pohár. Slúžil ako predturnaj Česko-slovenského pohára, do ktorého boli nasadené po 2 najlepšie celky z oboch národných pohárov.

## Pozri aj
* Slovenský pohár vo vodnom póle žien
* Česko-slovenský pohár vo vodnom póle mužov
* Vodnopólová extraliga mužov

## Externé odkazy
* Oficiálna stránka Slovenskej plaveckej federácie 
* Slovenský pohár mužov na stránke Slovakia Water Polo 

## Zdroje
* História vodného póla na Slovensku 
* Zápisy Športovo-technickej komisie Slovenského zväzu vodného póla
*  

Kategória:Slovenské vodnopólové súťaže
Uhorské povstanie

**Uhorské povstanie** môže byť:
*Uhorská revolúcia 1848-1849, pozri Uhorská revolúcia
*povstanie v Uhorsku, napr.:
**Povstanie Juraja Dóžu
**jedno z protihabsburských stavovských povstaní, pozri Protihabsburské stavovské povstania
Kyselina fulmínová

**Kyselina fulminová** triviálne *traskavá* (chemický vzorec HCNO) je chemická zlúčenina, ktorú objavil roku 1824 Justus von Liebig. Jej výpary sú toxické. Je to organická kyselina a jeden z jej izomérov, kyselina izokyanatá, (HNCO) bol objavený o rok neskôr Friedrichom Wöhlerom.

Soli kyseliny sa nazývajú fulmináty a jedným zo stabilnejších (ale stále veľmi nebezpečným) je fulminát ortutnatý (Hg(CNO)2). Všetky fulmináty sú nestále a ľahko sa explozívne rozkladajú, čo je dôvod, prečo sa využívajú ako detonátory pre iné explozívne materiály a samé tak patria medzi primárne výbušniny.

## Literatúra
*

## Zdroj


Kategória:Kyseliny dusíka
Kategória:Kyseliny uhlíka
Španielska synagóga

**Španielska synagóga** môže byť:

*v Česku, pozri Španielska synagóga (Praha)
*v Taliansku, pozri Španielska synagóga (Benátky)
Pečiarka (Agaricus)

**Pečiarka** (staršie: **šampiňón** [v širšom zmysle]; ďalšie slovenské názvy sú uvedené v článkoch pečiarka poľná a šampiňón; lat. *Agaricus*, staršie *Psalliota*, *Pratella*) je rod húb z čeľade pečiarkovité (Agaricaceae).

V minulosti bol rod definovaný oveľa širšie než dnes - pozri nižšie.

## Charakteristika
Rod zahŕňa jedlé a jedovaté huby; na Slovensku je väčšina jedlá, iba pečiarka páchnuca (*Agaricus xanthodermus*) spôsobuje ľahké otravy žalúdka.

Do rodu patria väčšie aj menšie huby, ktoré majú spočiatku pologuľovitý a neskôr rozprestretý klobúk. Klobúk je v mladosti na okraji podvinutý, spravidla biely, žltkastý až hnedastý, s hladkým alebo šupinatým povrchom. Hlúbik je ľahko vylomiteľný. Zo závoja zostáva prsteň (v niektorých prípadoch mizne). Lupene sú najprv biele, potom postupne ružovejú až hnednú; sú voľné a tenké. Výtrusný prach je čokoládovohnedý a výtrusy sú elipsovité a hladké. Pečiarky rastú na zemi, a to najmä na hnojených miestach.

## Systematika
### Súčasnosť
Rod zahŕňa približne 434 druhov (stav v roku 2016), z toho na Slovensku približne 37 druhov (stav v roku 1998).

Vnútorná systematika je sporná. V súčasnosti sa rod delí na viacero sekcií (konkrétne: Xanthodermatei, Bivelares, Chitonioides, Sanguinolenti, Brunneopicti, Agaricus, Spissicaules, Minores, Arvenses), z ktorých každá pozostáva z jednotlivých druhov.

Na Slovensku sa vyskytujú najmä tieto druhy:
*pečiarka poľná (=šampiňón v užšom zmysle) (Agaricus campestris)
*pečiarka dvojvýtrusná (Agaricus bisporus, =Agaricus brunnescens ) - vrátane pečiarky záhradnej (Agaricus hortensis)
*pečiarka obrovská (Agaricus augustus)
*pečiarka lesná (Agaricus silvaticus)
*pečiarka páchnuca (=staršie: pečiarka smradľavá) (Agaricus xanthodermus)

### Minulosť
V minulosti bol rod Agaricus definovaný oveľa širšie než dnes, zahŕňal aj :
* väčšinu dnešného radu pečiarkotvaré (Agaricales [v užšom zmysle, t.j. bez plávkovitých a hríbovitých]), t. j. napr. dnešné rody bedľa, muchotrávka, hodvábnica (=zvonovec), vláknica, čechračka, hnojník; 
*rod plávka (Russula); 
*rod rýdzik (Lactarius, =Galorrheus);
*a celú dnešnú čeľaď sliziakovité (Gomphidiaceae). 
Tento článok sa zaoberá iba pečiarkami podľa súčasnej definície.

## Zdroje

Kategória:Pečiarkovité
Prsteň (rozlišovacia stránka)

**Prsteň** môže byť:
*druh šperku, pozri prsteň
*prstenec (v rôznych významoch; aj ako prstenec okolo Saturnu)
*v botanike: zvyšok závoja na hlúbiku niektorých húb, pozri prsteň (huby)
*názov pre Veľprsteň, magický predmet zo série *[[Pán prsteňov (knihy)|Pán prsteňov]]*
Historická revue

***Historická revue*** je jediný slovenský odborný mesačník o histórii pre všetkých. Šéfredaktorom je Mgr. Jaroslav Valent.

Prispievatelia do revue sú odborní spolupracovníci - slovenskí historici.

Revue vychádza od roku 1990, pôvodne v Slovenskom pedagogickom nakladateľstve a neskôr vo vydavateľstve Kleio. Neskôr časopis viackrát zmenil vydavateľa.

## Externé odkazy
*www.historickarevue.com – bývalá oficiálna stránka 

## Zdroj
**Historická revue* - časopis, ISSN 1335-6550

Kategória:Časopisy na Slovensku
Kategória:Slovenské historické časopisy
Kategória:Petit Press
Malá encyklopédia spisovateľov sveta

***Malá encyklopédia spisovateľov sveta*** je slovenská encyklopédia, ktorú zostavil Ján Juríček s kolektívom autorov. Prvé vydanie vyšlo v roku 1978 vo vydavateľstve OBZOR. Malá encyklopédia spisovateľov sveta vyšla aj v 2. vydaní v roku 1981. Je súčasťou edície „Malé encyklopédie“. Okrem hesiel A-Z obsahuje encyklopédia aj chronologický prehľad jednotlivých národných literatúr sveta. Publikácia v 2. vydaní má 644 strán.

## Zdroj
* *Malá encyklopédia spisovateľov sveta*, napísal kolektív autorov, zostavovateľ Ján Juríček, vydavateľstvo OBZOR, 2. vydanie, 644 str., vytlačili Východoslovenské tlačiarne, n.p. Košice, číslo publikácie: 65-006-81
Kategória:Knihy z 1978
Kategória:Slovenské encyklopédie
Pečiarka

**Pečiarka** (variantné názvy pozri v článkoch pečiarka poľná a šampiňón):
**ako huba*:
**v taxonómii: rod húb, lat. Agaricus  (v minulosti tento rod zahŕňal aj dnešné samostatné rody bedľa, muchotrávka, hodvábnica, vláknica, čechračka, hnojník, plávka, rýdzik, sliziak a pod.), pozri pečiarka (Agaricus)
**ľudovo (nárečovo) alebo zastarano v taxonómii: pečiarka poľná (Agaricus campestris) (v minulosti druh pečiarka poľná u niektorých autorov zahŕňal aj niektoré ďalšie dnes samostatné druhy z rodu Agaricus, napr. pečiarku dvojvýtrusnú či pečiarku ovčiu), pozri pečiarka poľná
**ľudovo (nárečovo): 
***pečiarka poľná (Agaricus campestris) a pečiarka ovčia (Agaricus arvensis)
***pečiarka poľná (Agaricus campestris) a rod hnojník (Coprinus) 
***na juhozápadnom Slovensku: 
****rýdzik surovičkový (Lactarius volemus) 
****bedľa vysoká (Macrolepiota procera)
***na Gemeri: plávka (Russula)
*nárečovo: sušená krížalka jablka, pozri krížalka a jablko
*v dávnej slovenčine: kurička, pozri kurič

## Zdroje
Klobúk (rozlišovacia stránka)

**Klobúk** môže byť:
*druh pokrývky hlavy, pozri klobúk
*niečo tvarom pripomínajúce pokrývku hlavy z predchádzajúceho bodu
*v botanike: časť plodnice vyšších húb, ktorá nesie zvyčajne na spodnej strane hymenofor s hyméniom, lat. pileus, neodborné synonymum: čiapka, pozri klobúk (huby)
*lokalita v Abovciach, pozri Klobúk (Abovce)

## Zdroje
Električky KPS série 18 – 21 (Ostrava)

**Električky série 18 – 21** sú dvojnápravové obojsmerné električky klasickej koncepcie, ktoré boli vyrábané podnikom Brünn-Königsfelder Maschinenfabrik Lederer & Porges (dnes Královopolská) pre Spoločnosť miestnych moravských dráh (skrátene SMMD; dnes Dopravný podnik Ostrava).

## Konštrukcia
Išlo o pomerne ľahké vozidlá – to znamená, že mali menšie rozmery a nižšiu obsaditeľnosť než vozne dodané pred nimi. Bočnice mali oplechovanú medziokennú časť a čiastočne po oknami a v spodnej časti boli obložené drevenými peřejkami. Náter bol vo vtedajšej typickej kombinácii – medziokenná časť niesla zelený náter, podokenná časť bola tmavo hnedá. V každej bočnici sa nachádzala šestica okien uchytených v drevených rámoch, ktoré presvetľovali salón pre cestujúcich. Salón pre cestujúcich bol označený ako II. trieda, ktorá poskytovala 6 miest na sedenie, plošiny boli označené ako III. trieda a poskytovali 12 stálych miest na sedenie, po sklopení štyroch sklopných sedadiel na plošinách bol počet miest na sedenie zvýšený na 16. Na streche sa nachádzal tzv. nástrešek, ktorý umožňoval jeho vetranie. Na nástrešku bol umiestnený tyčový zberač s kladkou. Strecha bola natretá šedou farbou.

Elektrická výzbroj bola od firmy AEG Union, trakčné motory boli typu GE 58 A o výkone 28 kW. Odpory boli umiestnené pod podlahou vozňa. Kontroléry AEG mali 5+4 jazdné stupne a 7 brzdových.

## Dodávky
V roku 1905 boli vyrobené celkom 4 motorové vozne série 18 – 21.

## Prevádzka
Vozne sa v prevádzke príliš dlho neudržali. Pôvodne boli nadobudnuté na posilnenie dopravy na trati do Svinova, krátko po ich nasadení na túto trasu sa zistilo, že majú príliš nízku kapacitu a ich veľmi nízka hmotnosť im nebola sprevádzaná pri vychádzaní Hulváckého kopca, ktorý mal sklon 77,3 ‰. Tieto dôvody boli pravdepodobne aj príčinou ich pomerne skorého vyradenia už v roku 1922, teda po 18 rokoch. Vozne boli nahradené novou štvoricou motorových vozňov ev. č. 18<sup>II</sup>–21<sup>II</sup>. Tie z pôvodných vozňov prevzali ich výzbroj, ktorá prešla modernizáciou, kontroléry boli nahradené novými od firmy BBC typu P 4. Po zruinovaniu výzbrojou boli pôvodné vozne zošrotované. Do dnešných dní sa tak žiadny nezachoval.

## Referencie

* 

Kategória:Električková doprava v Ostrave
Kategória:Električky KPS Brno
Kategória:Dráhové vozidlá vyrábané od roku 1904
Interleukín 18

**Interleukín 18** (iné názvy: **interleukín-18**, **IL-18**, **faktor indukujúci interferón-gama**) je proteín, ktorý je u ľudí kódovaný génom *IL18*. Proteín kódovaný týmto génom je zápalový cytokín. Tento cytokín je produkovaný mnohými imunitnými bunkami a môže modulovať vrodenú aj adaptívnu imunitu a dysregulácia môže spôsobiť autoimunitné alebo zápalové ochorenia. IL-18 bol prvýkrát charakterizovaný v roku 1989. Je syntetizovaný ako inaktívny prepeptid 24kDa, ktorý je aktivovaný proteolytickým štiepením kaspázou-1 v NLRP3 inflamazóme, ktorý generuje biologicky funkčnú molekulu 18kDa. IL-18 sa viaže na IL-18 receptor, ktorý sa skladá z indukovateľnej zložky IL-18Rα a konštitutívne exprimovaná časť IL-18Rβ a potom aktivuje IL-1 dráhu. Aktivita IL-18 môže byť potlačená proteínom viažúcim interleukín 18, ktorý zabraňuje väzbe IL-18 na jeho receptor.

## Funkcia
IL-18 je cytokín, ktorý patrí do nadrodiny IL-1 a je produkovaný makrofágmi a inými bunkami. IL-18 účinkuje väzbou na receptor interleukínu-18 a spolu s IL-12 indukuje bunkami sprostredkovanú imunitu po infekcii mikrobiálnymi produktmi, ako je lipopolysacharid (LPS). Po stimulácii s IL-18 v prítomnosti IL-12, prirodzené zabíjače (NK bunky) a určité T bunky uvoľňujú ďalší dôležitý cytokín nazývaný interferón-y (IFN-y) alebo interferón typu II, ktorý hrá dôležitú úlohu pri aktivácii makrofágov alebo iných buniek.

Ukázalo sa, že kombinácia tohto cytokínu a IL12 inhibuje produkciu IgE a IgG1 závislú od IL-4 a zvyšuje produkciu IgG2a v B bunkách. IL-18 viažúci proteín (IL18BP) môže špecificky interagovať s týmto cytokínom a tak negatívne regulovať jeho biologickú aktivitu.

## Klinická signifikácia
Okrem svojej fyziologickej úlohy je IL-18 tiež schopný indukovať závažné zápalové reakcie, čo naznačuje jeho úlohu pri určitých zápalových ochoreniach.

mRNA endometriálneho IL-18 receptoru a pomer IL-18 viažúceho proteínu k interleukínu 18 sú signifikantne zvýšené u pacientov s adenomyózou v porovnaní s normálnymi ľuďmi, čo naznačuje úlohu v jeho patogenéze. 

IL-18 sa považuje za zápalového mediátora Hashimotovej tyreoiditídy, najčastejšej príčiny autoimunitnej hypotyreózy. IL-18 je regulovaný interferónom-gama. 

Bolo tiež zistené, že IL-18 zvyšuje produkciu amyloidu-beta spojenú s Alzheimerovou chorobou v ľudských neurónových bunkách.

IL-18 je tiež spojený s vylučovaním proteínov do moču, čo znamená, že môže byť markerom pre hodnotenie progresie diabetickej nefropatie.  Tento interleukín bol tiež významne zvýšený u pacientov s mikroalbuminúriou a makroalbuminúriou, keď bol porovnávaný so zdravými ľuďmi a pacientmi s diabetom, ktorí majú normoalbuminúriu.

## Referencie

Kategória:Interleukíny
Kategória:Cytokíny
Kategória:Imunológia
Trhlina (film)

***Trhlina*** je slovenský mysteriózny thriller podľa rovnomenného románu od slovenského spisovateľa Jozefa Kariku a rozpráva strhujúci príbeh o jednej z najväčších záhad Slovenska – o nevysvetliteľnom miznutí ľudí v pohorí Tribeč. 

Film mal na Slovensku premiéru 24. januára 2019. Do českých kín sa dostal 9. mája 2019. *Trhlina* sa premietala aj v britských kinách a to 13. apríla 2019.

*Trhlina* má premiéru v rozšírenej dvojdielnej minisérii na TV JOJ.. Prvá časť bola odvysielaná 17. septembra 2019 a druhá časť mala premiéru 24. septembra 2019.

## Obsadenie

* Matej Marušín ako Igor
* Mária "Mary" Bartalos ako Mia, Igorova priateľka
* Tomáš Maštalír ako Dávid Kerčel
* Dávid Hartl ako Andrej Bežanský
* Juraj Loj ako Jozef Malý, autor
* Tomáš Mischura ako robotník
* Jaroslav Mottl ako predák
* Martin Šalacha ako Walter Fischer
* Emanuel Hason ako psychiater Grachula
* Ela Lehotská ako pracovníčka úradu práce
* Ľuboš Radošovský
* Ondrej Hraška
* Michaela Majerníková
* Ján Keselý
* Jozef Karika ako lesník Samšály
* Viktor Tadeáš Hutt
* Noemi Vyhlídalová
* Ester Šabíková
* Richard Kakaš
* Robert Hruboš
* Richard Gorčík
* Ján Wünschner
* Štefan Pčelár

## Referencie



## Externé odkazy

* 
* 
* 
* 

Kategória:Slovenské filmy
Kategória:Mysteriózne filmy
Kategória:Trilery
Kategória:Hororové filmy
Kategória:Filmy z 2019
Kategória:Filmy podľa názvu
Griotka

**Griotka** (franc. *Griotte*) je sladký ovocný likér pôvodom z Francúzska, ktorý je pripravovaný z destilátu a višní. Chuťou je podobný portugalskému likéru Ginjinha, ktorého zvláštnosťou je, že na niektorých miestach a baroch sa podáva v štamperlíkoch z čokolády.

## Príprava
Pri výrobe griotky sa často používa vodka, ktorá príliš neovplyvní chuť samotného ovocia, dobrou voľbou je však aj kvalitný ovocný destilát či rum.

Okrem višní a alkoholu sa na výrobu griotky používajú aj koreniace prísady, ako napríklad klinček, škorica či citrónová kôra.

Najlepšími nádobami na prípravu sú veľké poháre na zaváranie, kam sa najprv nasypú vykôstkované višne, pridá sa korenie podľa chuti a zmes sa posype asi kilogramom cukru. Všetko je následne zaliaté alkoholom, pohár sa poriadne utesní a nechá stáť aspoň dva mesiace v šere pri stálej teplote. Po uplynutí určitej doby sa višne scvrknú o polovicu, čiže sa do pripraveného sterilného pohára scedí obsah pohára. Višne z griotky, ako aj samotnú griotku, je možné použiť na prípravu múčníkov, ktorým dodajú dokonalú chuť.

## Pozri aj
* Likér

## Referencie

## Externé odkazy
* Recept na domácu griotku na Dobruchut.sk

## Zdroj
* Griotka z třešní a vodky na Alkohol.cz

Kategória:Alkoholické nápoje
Sporokarp

**Sporokarp** môže byť:
* plodnica
* a) fruktifikačný útvar (plodnica) pravých slizoviek (opak najmä pojmu sorokarp), b) sporangium v užšom zmysle (t.j. hlavný typ fruktifikačného útvaru pravých slizoviek), pozri sporokarp (slizovky)
* cystokarp
* druh sporofylu u niektorých vodných papraďorastov, pozri sporokarp (papraďorasty)

## Zdroje
Čiernohorci (rozlišovacia stránka)

**Čiernohorci** môže byť:

* juhoslovanský národ, pozri Čiernohorci
* obyvatelia Čiernej Hory, pozri Čierna Hora / Demografia

## Pozri aj
* Čierna Hora (rozlišovacia stránka)
Molekulárne vzory asociované s patogénom

Tieto molekuly sa môžu označovať ako malé molekulárne motívy konzervované v rámci triedy mikróbov. Sú rozpoznávané receptormi podobnými toll (TLR) a ďalšími receptormi rozpoznávajúce vzory (pattern recognition receptor, PRR) v rastlinách aj zvieratách. Veľké množstvo rôznych typov molekúl môže slúžiť ako molekulárne vzory asociované s patogénom (pathogen associated molecular pattern, PAMP), vrátane glykánov a glykokonjugátov.

PAMP aktivujú vrodené imunitné reakcie, ktoré chránia hostiteľa pred infekciou, identifikáciou niektorých konzervovaných molekúl. Bakteriálne lipopolysacharidy (LPS), endotoxíny nachádzajúce sa na bunkových membránach gramnegatívnych baktérií, sa považujú za prototypovú triedu PAMP. LPS sú špecificky rozpoznávané TLR4, rozpoznávacím receptorom vrodeného imunitného systému. Iné PAMP zahŕňajú bakteriálny bičík (rozpoznávaný TLR5), kyselinu lipoteichoovú z gram-pozitívnych baktérií (rozpoznávaných TLR2), peptidoglykán (rozpoznávaný TLR2)  a varianty nukleových kyselín normálne spojené s vírusmi, ako je dvojitá väzba. RNA (dsRNA), rozpoznávaná TLR3 alebo nemetylovanými CpG motívmi, rozpoznávaná TLR9. Hoci termín "PAMP" je relatívne nový, koncepcia, že molekuly odvodené z mikróbov musia byť detegované receptormi z mnohobunkových organizmov, bola udržiavaná po mnoho desaťročí a odkazy na "endotoxínový receptor" sa nachádzajú vo väčšine staršej literatúry. Rozpoznávanie PAMP pomocou PRR spúšťa aktiváciu niekoľkých signalizačných kaskád v hostiteľských imunitných bunkách, ako je stimulácia interferónov (IFN) alebo iných cytokínov.

## PAMP
Termín „PAMP“ bol kritizovaný na základe toho, že väčšina mikróbov, nielen patogénov, exprimuje zistené molekuly; preto bol navrhnutý termín molekulárny model spojený s mikróbom (MAMP). Signál virulencie schopný viazať sa na receptor patogénu v kombinácii s MAMP bol navrhnutý ako jeden spôsob, ako vytvoriť PAMP špecifický pre patogén. Rastová imunologia často považuje termíny „PAMP" a „MAMP" za zameniteľné, pričom ich uznanie je prvým krokom v imunite rastlín, PTI (imunita vyvolaná PAMP), relatívne slabá imunitná odpoveď, ktorá sa vyskytuje, keď hostiteľská rastlina tiež rozpoznáva patogénne efektory, ktoré ju poškodzujú alebo modulujú jej imunitnú reakciu.

### Mykobakteriálne PAMPy
Mykobaktérie sú intracelulárne baktérie, ktoré prežijú v hostiteľských makrofágoch. Mykobakteriálna stena je zložená z lipidov a polysacharidov a obsahuje aj veľký objem kyseliny mykolovej. Čisto zložky mykobaktérií bunkovej steny aktivujú hlavne TLR2 a tiež TLR4. Lipomannan a lipoarabinomannan sú silné imunomodulačné lipoglykány. TLR2 s pomocou TLR1 môže rozpoznať lipoproteín bunkovej steny, ktorý je antigénom *Mycobacterium tuberculosis*, ktorý je induktorom produkcie cytokínov makrofágmi. TLR9 môže byť aktivovaný mykobateriálnou DNA.

## Referencie

Kategória:Imunitný systém
Električky KPS série 28 – 33 (Ostrava)

**Električky série 28 – 33** sú dvojnápravové obojsmerné električky klasickej koncepcie, ktoré boli vyrábané firmou Brno-Královopolská továreň na stroje a vagóny (dnes Královopolská) pre Spoločnosť moravských miestnych dráh (SMMD, dnes Dopravný podnik Ostrava).

## Historické pozadie
V polovici 20. rokov 20. storočia elektrifikovali SMMD trať Svinov – Klimkovice, vďaka čomu nastala potreba nových vozňov pre zaistenie dopravy. Preto bolo objednaných šesť motorových vozňov, ktoré boli postavené u výrobcu, ktorý je potom následne dodal bez elektrickej výzbroje ku Spoločnosti moravských miestnych dráh. V jej dielňach im dosadili výzbroje, ktoré boli osvedčené od Česko-slovenských závodov Brown-Boveri akc. spol. v Drásove.

## Konštrukcia
Vozňová skriňa bola tvorená oceľovými profilmi a drevenou kostrou. Okenné stĺpiky boli oplechované, vonkajšia spodná časť bočníc bola obložená morenými drevenými peřejkami. Okná bola uchytená do dreveného rámu. Krajné okná v interiéri boli spúšťacie. Strechu tvorili drevené palubovky, ktoré boli z vonkajšej strany pokryté plátnom. Steny oddeľujúce plošiny a salón pre cestujúcich boli drevené s jednodielnymi posuvnými dverami. Sedadlá boli priečne usporiadané 2+1. Plošiny vozňa boli oproti predtým dodaným vozňom predĺžené, čo bola výhoda, ďalej boli uzatvárané, ako u prvých vozňov vôbec, posuvnými dverami. Odpory boli umiestnené pod podlahou vozňa.

Elektrická výzbroj bola u vozňov vyrobených v KPS Brno od firmy BBC, vozne boli vybavené riadiacimi kontrolérami B 40 a stýkačovými kontrolérami P 4. Ďalej výzbroj pozostávala z dvojice motorov typu GTM 3i. U vozňov vyrobených v Kopřivnici boli riadiace kontroléry od ČMK typu KSV 55 a trakčné motory TM60 o zhodnom výkone ako predchádzajúci typ motorov. Všetky vozne boli z výroby vybavené lýrovým zberačom.

## Dodávky
V rokoch 1926 – 1927 bolo vyrobených celkom 6 motorových vozňov série 28 – 33.

## Prevádzka
Vozne sa v prevádzke podrobili niekoľkým úpravám. Koncom 20. rokov 20. storočia došlo k premiestneniu rozjazdových a brzdových odporníkov na strechu a začiatkom 30. rokov bol zmenený náter medziokennej časti z zelenej na žltú. Neskôr jeden rad zdvojených sedadiel nahradila pozdĺžna lavica. Po roku 1945 postupne boli vozňom vymieňané lýrové zberače za pantografy. V 50. rokoch im boli dosadené smerové svetlá a v polovici 60. rokov boli upravené pre samoobslužnú prevádzku.

Vozeň ev. č. 31 bol vyradený z osobnej dopravy v roku 1968 a potom bol nasadený ako pluh. V roku 1988 bol prečíslovaný na ev. č. 8031. Bol využívaný do roku 1997, následne bol vyradený a bolo mu demontované zariadenie z interiéru. Od tej doby stojí zatiaľ bez využitia a čaká na rekonštrukciu.

## Historické vozne


Súbor:Ostrava - Flickr - Infodad (35).jpg|Vozeň ev. č. 31 DPO
Súbor:Technické muzeum v Brně, depozitář MHD v Líšni (14).jpg|Vozeň ev. č. 8033 (33) v depozitári TMB v Líšni


## Referencie

* 

## Iné projekty

Kategória:Električková doprava v Ostrave
Kategória:Električky KPS Brno
Kategória:Dráhové vozidlá vyrábané od roku 1926
Roblox

**Roblox** je online hracia platforma, umožňujúca hráčom vytvárať vlastné hry s otvoreným svetom, zdieľať ich s ostatnými a hrať ich. Hra je dostupná pre Android, iOS, macOS, Windows, Xbox One a Playstation 5. Jej vývoj započala Roblox Corporation v roku 2004 pod pôvodným názvom DynaBlocks, v septembri 2006 bol Roblox oficiálne vydaný.

Stiahnúť sa da tiež Roblox Studio, v ktorom je možné vytvárať vlastné hry, za ktoré možno získavať hernú menu, tzv. Robux a cez funkciu DevEx sa zarobená mena môže zameniť za reálne peniaze. 

## Referencie

*

## Iné projekty

## Externé odkazy.
* Oficiálna stránka

Kategória:Počítačové hry z 2006
Kategória:Hry pre Windows
Kategória:Hry pre Android
Kategória:Hry pre iOS
Kategória:Hry pre Mac OS X
Kategória:Hry pre Xbox One
Kategória:MMORPG
Kategória:Herné enginy
Kategória:Online hry
Turecký dom

**Turecký dom** môže byť:

* v Pezinku, pozri Turecký dom (Pezinok)
* v Senci, pozri Turecký dom (Senec)
Naruhito

**Naruhito** (; * 23. február 1960, Tokio, Japonsko) je 126. japonský cisár. Jeho otec Akihito je prvým japonským cisárom (1989 – 2019), ktorý nie je považovaný za božského. 
Na trón nastúpil 1. mája 2019 a jeho éra sa nazýva Reiwa ().

## Referencie

## Iné projekty

## Externé odkazy
* Their Majesties the Emperor and Empress 
* Press Conference by His Imperial Highness The Crown Prince on the Occasion of His Birthday (2017)

Kategória:Japonskí cisári
Kategória:Osobnosti z Tokia
Kategória:Rytieri veľkokríža Radu za zásluhy Talianskej republiky
Kategória:Rytieri veľkokríža Rádu Kristovho
Kategória:Nositelia Záslužného radu Maďarskej republiky
Mediácia

**Mediácia** je forma riešenia sporov, spočívajúca v činnosti, ktorou osoby zúčastnené na tejto činnosti riešia prostredníctvom určitej špeciálnej tretej osoby, nazývanej mediátor, spor, ktorý vznikol z ich zmluvného alebo iného vzťahu.. 

## Mediácia na Slovensku
V podmienkach Slovenska mediáciu upravuje zákon č. 420/2004 Z. z., o mediácii a o doplnení niektorých zákonov v znení neskorších predpisov. Mediáciou je možné riešiť spory, ktoré vznikli z občianskoprávnych vzťahov, rodinnoprávnych vzťahov, obchodných záväzkových vzťahov a pracovnoprávnych vzťahov. 

Mediáciu, ako podnikateľskú činnosť, môže vykonávať výlučne mediátor - podrobnosti pozri v článku mediátor (osoba). 

### Chýbajúca stavovská organizácia
Na rozdiel od iných slobodných povolaní (advokát, notár, exekútor, audítor, a i.), mediátori nemajú zákonom zriadenú stavovskú organizáciu – komoru. Mediátori spadajú výlučne pod odbor dohľadu nad právnickými profesiami Ministerstva spravodlivosti SR. Napriek tomu sa vyskytujú určité organizácie, spravidla občianske združenia, ktoré poskytujú svojim členom určitú podporu.

## Výhody mediácie
Mediácia je konanie nezávislé od súdneho konania. Mediáciu možno začať tak pred súdnym konaním, počas súdneho konania a ak je to účelné, aj po súdnom konaní. 

Medzi najväčšie výhody mediácie patrí dobrovoľnosť celého konania, zákonná mlčanlivosť o priebehu a výsledku mediácie, rovnosť účastníkov, flexibilita mediačného konania, rýchlosť, predvídateľnosť nákladov, výhra oboch strán sporu v prípade úspechu, záväznosť dohody v prípade spísania mediačnej dohody vo forme notárskej zápisnice alebo v prípade schválenia dohody súdom, obnova narušených vzťahov, a ďalšie.>

## Rozdiel medzi rozhodcovským konaním a mediáciou
Základným rozdielom medzi mediáciou a arbitrážou (rozhodcovským konaním) je, že dohodou strán sporu o predložení veci na rozhodnutie rozhodcovi sa strany sporu vzdávajú možnosti ovplyvniť výsledné rozhodnutie a budú sa musieť podvoliť rozhodnutiu rozhodcu. Takéto rozhodnutie sa stáva záväzným a vykonateľným bez ohľadu na to, či sa strany sporu s konečným rozhodnutím stotožňujú alebo nie. 

Naproti tomu, dohodou o začatí mediácie sa strany sporu nevzdávajú práva ovplyvniť výsledok mediácie. Zverujú právomoc mediátorovi viesť mediačné konanie, ktoré má strany sporu doviesť ku konsenzu, prípadne aspoň ku kompromisu. Napriek tomu, že v závislosti od dojednaných podmienok vedenia mediácie má mediátor v určitej forme právo vysloviť svoj subjektívny názor alebo navrhnúť možnosti riešenia sporu, nemá právo strany sporu nútiť ním navrhované riešenie prijať, ani spor autoritatívne rozhodnúť.

Rozdiel medzi týmito dvoma inštitútmi sa prejavuje v účele konaní. Mediačné konanie je zamerané na záujmy strán sporu a hľadanie obojstranne prijateľného riešenia, zatiaľ čo rozhodcovské konanie je zamerané na právne posúdenie sporu. Rozhodcovské konanie garantuje výsledné rozhodnutie, mediačné konanie takúto garanciu neposkytuje.

## Referencie

Kategória:Mediácia
Kategória:Riešenie sporov
Kategória:Ľudská komunikácia
Kategória:Politika
Kategória:Súdnictvo
Ladislav Varsányi

**Ladislav Varsányi** (; * 17. august 1921, Paňa† 17. január 1985, Tomášov) bol maďarský pedagóg, organizátor kultúry zemianskeho pôvodu.

## Život
Rodičia Csiffáry Béla (Vojtech) a Varsányi Kornélia. Manželka učiteľka Kováts Borbála (Barbora). 

Študoval na benediktínskom gymnáziu v Komárne. Vysokoškolské štúdium začal v Bratislave na Štátnej pedagogickej škole v rokoch 19361938, a dovŕšil v Ostrihome na Arcibiskupskom pedagogickom ústave, kde získal v roku 1941 učiteľský a kantorský diplom. V roku 1965 dokončil externé štúdium geografia-chémia na pedagogickej katedre na Vysokej škole pedagogiky v Nitre.

Najprv vyučoval v Tomášove a potom narukoval. Po druhej svetovej vojne od roku 1946 bol obecným notárom a kantorom, neskôr v rokoch 19501982 vyučoval. Do roku 1978 bol riaditeľom základnej školy, vtedy sa im podarilo rozšíriť školu v Tomášove na 8 ročníkov.

Bol členom viacerých odborných komisií a autorom množstva učebníc a metodických pomôcok, ako aj spoluautorom publikácii na poli vyučovania písania a hudobnej výchovy. V rokoch 19541978 bol členom redakcie časopisu *Szocialista Nevelés*.

## Vyznamenania
*2016 Cena obce Tomášov (spolu s manželkou za celoživotné dielo)

## Dielo
náhľad|Hrob v Tomášove
*1956A magyar nyelvtanítás módszertana. Pozsony. (spoluautor)
*1958Ábécéskönyv. Pozsony. (spoluautor)
*1959Énekgyűjtemény. Pozsony. (spoluautor Kántor István)
*1962A magyar nyelv tanításának módszertana. Pozsony. (spoluautor)
*1964/1976Gyermekünk elsős lesz. Segédkönyv szülőknek. Pozsony. (spoluautor Mózsi Ferenc)
*1964/1971Zenei nevelés - Tankönyv az alapiskolák 3. o. sz. Pozsony. (spoluautor Mózsi Ferenc)
*1965/1971Zenei nevelés - Tankönyv az alapiskolák 5. o. sz. Pozsony. (spoluautor Mózsi Ferenc) 
*1967/1973Kirakó az ABC olvasókönyvhöz az alapiskák l. o. sz. Pozsony (spoluautor Moskó Ilona).
*1971Írási- és számolási munkalapok. Pozsony.
*1976Munkalapok a kiseg. isk. l. o. sz. (preklad)
*1976Munkalapok az alapiskolák l. o. sz. Pozsony. (spoluautor)
*1977/1984Énekeljünk. A zenei nev. tankv. az alapiskolák 2. o. sz. Pozsony. (spoluautor Mózsi Ferenc)
*1979Énekeljünk. A zenei nev. tankv. az alapiskolák 4. o. sz. Pozsony. (spoluautor Mózsi Ferenc)
*1979Zenei nev. Módszertani segédkv. az alapisk. 4. o. sz. Pozsony. (spoluautor Mózsi Ferenc)
*1980/1985Írni tanulok. Pozsony.
*1980Módszertani segédkönyv az anyanyelv tanításához az alapiskolák l. o. sz. Pozsony. (spoluautor Foglszinger Ida, Leffler Katalin)
*1982Feladatlapok az íráshoz a kiseg. isk. 3. o. számára. Pozsony.
*1982Valóban „túlterheltség"? Vasárnapi Új Szó 1982/7, 11.
*1985Írni tanulok - írási munkafüzet az alap-iskolák 1. osztálya számára 3.

## Zdroje
*1993 Ki Kicsoda Kassától-Prágáig. Budapest, 323.
*adatbank.sk - A (cseh)szlovákiai magyarok lexikona 1918-tól, Személyiségek 

Kategória:Osobnosti z Pane
Kategória:Slovenskí pedagógovia
Kategória:Slovenské osobnosti maďarského pôvodu
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Tatarkova próba

**Tatarkova próba** alebo **Gipsyho ferrata** je strmý zráz, ako aj rovnomenná cesta na Gerlachovský štít, na ktorej sa zráz nachádza. Je to jedna z náročnejších výstupových trás. Náročnejšia je aj orientácia v tomto teréne. Samotná próba je vysoká asi 40 metrov. Jej sklon je približne 60 stupňov.

## Popis výstupovej trasy
Východisko tohto variantu výstupu na Gerlachovský štít () je z Tatranskej Polianky.

Cestu si možno skrátiť autom, ktoré na objednávku vezie ľudí z Tatranskej Polianky až na Sliezsky dom.

Zo Sliezskeho domu pri Velickom plese vedie  zelená značka cestou na Poľský hrebeň. Pri Dlhom plese odbočíme vľavo z chodníka. Tu sa po asi hodine a pol začína Tatarkova próba. Táto cesta je náročnejšia ako klasická výstupová cesta cez Velickú próbu a ďalej cez Velický žľab. Podľa stupnice horolezeckej obťažnosti UIAA sa klasifikuje ako II-III. Po tejto próbe pokračujeme žľabom až na Tetmajerovo sedlo. Tetmajerovo sedlo sa nachádza medzi Zadným Gerlachom (), a medzi samotným Gerlachovským štítom (). Odtiaľ to je na najvyšší bod celých Karpát ako aj najvyšší bod Slovenska ešte približne 1 hodina. Takúto túru je však možné absolvovať jedine s horským vodcom. Zostup je rovnaký ako pri výstupe Velickou próbou, teda Batizovským žľabom a Batizovskou próbou. Batizovskou dolinou ďalej pokračujeme až po Batizovské pleso kde sa napojíme na Tatranskú magistrálu, na  červenú značku. Po asi hodine a pol sa dostaneme na Sliezky dom.

## Galéria

Gerlachovský_štít_Vysoké_Tatry_02.jpg|Gerlachovský štít z Podtatranskej kotliny
Sliezsky_dom_under_Gerlachovsky_stit.jpg|Sliezsky dom je spravidla východiskom túry na Gerlachovský štít


## Zdroje
* Kniha, ISBN 978-80-7340-115-3

## Pozri aj
* Gerlachovský štít
* Zadný Gerlach
* Velické pleso

Kategória:Turistické trasy na Slovensku
Kategória:Vysoké Tatry
Turecký dom (Pezinok)

**Turecký dom** je rohový renesančný meštiansky dom v historickom centre mesta Pezinok. Nachádza sa na Radničnom námestí číslo 1, na rohu Radničného námestia a Kollárovej ulice. Bol postavený v druhej polovici 17. storočia. 

O pôvode názvu budovy sú známe dve teórie. Podľa prvej teórie pochádza názov z toho, že v pivniciach domu boli väznení tureckí bojovníci, ktorí zajatí počas bojov v roku 1663. Podľa druhej teórie, že do tohto domu chodievali tureckí obchodníci tajne kupovať víno. Tajne preto, lebo islam zakazuje pitie tohto nápoja, ktorý bol však obľúbený aj medzi tureckými hodnostármi.

## Popis budovy
Bola postavená príslušníkmi rodu Reichetzerov v roku 1643. Dom má dve obytné krídla, uzatvárajúce pravidelný dvor. Do dvora sa vstupovalo priamo z námestia širokým priechodom. Okná sú zdôraznené kamennými ušnicovými obrubami. Trojpodlažnú fasádu horizontálne členia rady okien a kordónové rímsy. Okná na druhom poschodí sú slepé a skrývajú pultovú strechu zvažujúcu sa do dvora. Budova je ukončená oblúčkovou atikou. Je to jediná zachovaná atika v meste. Na nároží vo výške prvého poschodia je valcový arkier. Budova je svedkom rozšírenia tzv. poľskej renesancie na Slovensku. Dnes sa tu nachádzajú obchody, kaviareň, vínotéka, vináreň a kancelárske priestory.

## Rekonštrukcia
V auguste 2005 bola dokončená rok trvajúca rekonštrukcia Tureckého domu.

## Referencie

## Externé odkazy
* Turecký dom na prikladnaobnova.sk 

Kategória:Stavby v Pezinku
Pearl Hart

**Pearl Hart** môže byť:
* kanadská banditka Divokého západu, pozri Pearl Hartová
* skladba dánskej heavy metalovej skupiny Volbeat, pozri Pearl Hart (Volbeat)
* chicagský advokát, pozri Pearl M. Hart
Jordánova cesta

**Jordánova cesta** je jedna z výstupových trás na Lomnický štít (). Je prevažne horolezeckého charakteru. Podľa horolezeckej stupnice sa klasifikuje stupňom II-III. Je náročnejšia ako napríklad „Normálka“ na Lomnický štít, ale ľahšia ako legendárna cesta „Hokejka“ náročnosti V-IX. Je pomenovaná po maďarskom horolezcovi minulého storočia, po Karolovi Jordánovi, ktorý do Tatier chodieval rád a práve touto cestou uskutočnil niekoľko desiatok výstupov.

## Popis výstupu
[náhľad|Cieľ výstupu - [Lomnický štít]]

### Východisko a prístup k nemu
Východiskom tejto túry je Hrebienok (). Na Hrebienok sa dostaneme buď po  červenej značke Tatranskou magistrálou od Sliezkeho domu () alebo po  zelenej značke zo Starého Smokovca (). Popri tejto trase vedie aj pozemná lanovka Starý Smokovec – Hrebienok.

### Nástup
Z Hrebienka nastupujeme smerom Bilíkova chataRainerova útulňaZámkovského chata až po Téryho chatu. Pri Téryho chate opustíme turistický značený chodník.

### Výstup
Ďalej postupujeme Bachledovou štrbinou až po sedlo pod Pyšným štítom (), začína tu ferrata - zaistená cesta reťazami, stupmi. Pokračuje až na samotný vrchol Lomnického štítu ().

### Zostup
Zostup je možné vykonať:

# tou istou trasou
# do Lomnického sedla () alebo
# lanovkou až na Skalnaté pleso () za príplatok.

## Pozri aj
*Lomnický štít
*Skalnaté pleso
*Kolový štít

## Zdroje
* Mapa, ISBN 978-80-97176-3-2
* Turistický sprievodca

## Externé odkazy
Poloha na mape

Kategória:Turistické trasy na Slovensku
Kategória:Vysoké Tatry
LibreELEC

náhľad|LibreELEC logo
náhľad|LibreELEC Kodi plugin

**LibreELEC** (skratka pre **Libre Embedded Linux Entertainment Center**) je neziskový fork systému OpenELEC ako open source Linuxová distribúcia pre multimediálny softvér Kodi. Vznikol v marci 2016 oddelením z OpenELEC tímu po "kreatívnych rozdieloch", pričom prevzal väčšinu vývojárov.

Je to konzervatívny fork projektu OpenELEC so silnejším zameraním na pre-release testovanie a post-release správu zmien.

## Referencie

## Zdroj

Kategória:Distribúcie Linuxu
Július Agárdy

**Július Agárdy** (; * 1. august 1895, Paňa† 23. máj 1944, Budapešť) bol uhorský učiteľ, karikaturista a kňaz zemianskeho pôvodu.

## Život
náhľad|V kruhu rodiny
Otec Ladislav (18721949) učiteľ v Pani, matka Mária Csiffáry (18691954). Vstúpil do piaristického rádu 27. augusta 1913 vo Váci. Učil sa v rokoch 19151916 v Kluži, 19171918 na Budapeštianskej univerzite teológiu a matematiku-fyziku. Zložil slávnostnú prísahu 18. septembra 1917 a vysvätili ho 30. januára 1918. Počas Republiky rád ho v roku 1919 vysťahovali. V roku 1920 získal učiteľskú kvalifikáciu.

V rokoch 19191924 vyučoval vo Váci, v rokoch 19251926 v Tate, 19271929 v Szegede, v rokoch 19301931 vo Veszpréme, v rokoch 19321940 na gymnáziu v Budapešti. V rokoch 19411943 bol riaditeľom gymnázia v Mosonmagyaróvári, v roku 1944 sa stal riaditeľom gymnázia vo Váci.

Od februáru 1944 trpel ťažkou chorobou a zomrel na klinike v Budapešti.

## Diela
Redigoval ročníky piaristického gymnázia v Mosonmagyaróvári v rokoch 19411942, a zborník piaristického gymnázia vo Váci v roku 1944.

Jeho karikatúry boli vystavené na výstave piaristického rádu v roku 2017.

## Referencie

## Pramene
*Léh István - Koltai András 1998: Catalogus Religiosorum Provinciae Hungariae Ordinis Scholarum Piarum 1666-1997. Budapest, 34.
*Kegyeletes életrajzok (Suffragia impressa) 40, 33.
*Petőfi Irodalmi Múzeum
*Horváth M. Ferenc - Pintér Tamás 1996: Késő maradékainknak tétessen jegyzésben! Írásos emlékek Vác város múltjából 1074 -1990. Vác, 575, 599.
*piarista.hu 

Kategória:Osobnosti z Pane
Kategória:Uhorskí pedagógovia
Kategória:Maďarskí pedagógovia
Kategória:Maďarskí rímskokatolícki kňazi
Kategória:Piaristi
Kategória:Karikaturisti
Kategória:Uhorskí šľachtici
Kategória:Slovenskí šľachtici
Kategória:Príslušníci zemianskeho stavu
Martinský hrebeň

**Martinský hrebeň** je celý hrebeň (jeho názov) vo Vysokých Tatrách od Poľského hrebeňa () až po Gerlachovský štít (). Ľudovo je hrebeň nazývaný aj Martinka alebo Martinovka. Tento hrebeň je pre milovníkov hôr považovaný za tradičný.

Hrebeň je veľmi náročný na orientáciu ale aj na lezenie. Po stránke lezeckej je táto trasa náročnejšia ako „Normálka“ na Gerlachovský štít vedúca Velickou próbou a Velickým žľabom. Horolezeckou stupnicou sa kvalifikuje II. - III. stupňom obtiažnosti. Ako horolezeckú alebo aj hrebeňovú túru ju ponúkajú rôzne firmy ponúkajúce sprevádzanie na hory.

## Objekty hrebeňa
* **[[Poľský hrebeň]]** - 
* Velický štít
* Litvorový štít
* Lučivnianska veža
* Malá Litvorová veža
* Gerlachovská vežička
* Lavínová veža
* Lavínový štít
* **[[Gerlachovské sedlo|Tetmajerovo sedlo]]** - 
* **[[Zadný Gerlach]]** - 
* **[[Gerlachovský štít]]** - 
Pozn.: Tučne zvýraznené objekty sú turisticky významnejšie.

## Popis výstupu
Východiskovým bodom túry je Tatranská polianka, cesta na Sliezky dom sa však dá skrátiť „taxíkom“, ktorý ľudí vyváža na Sliezky dom. Zo Sliezkeho domu pokračujeme na Poľský hrebeň. Z Poľského hrebeňa pokračujeme smerom na Velický štít (), Lavínový štít (), Zadný Gerlach (), Tetmajerovo sedlo () a nakoniec pokračujeme až na Gerlachovský štít ().

Pri výstupe je dobré vedieť, že na úseku Velický štít () - Litvorový štít () sa Velický štít zlaňuje. Je tam veľmi strmý zráz, strmosťou je podobný Batizovskej próbe. Celý výstup trvá dlhšie ako klasická výstupová cesta s traverzom pod Kotlovým štítom (), približne 8 až 10 hodín.

Zostup je rovnaký ako pri iných trasách na Gerlachovský štít.


Velická_dolina,_Slovensko,_2016_(14).jpg|Vidno skoro celú Martinovu cestu
Gerlachovský_štít_Vysoké_Tatry_04.jpg|Gerlach, konečný bod výstupu Martinky


## Zdroje
* ISBN 978-80-7340-115-3
* ISBN 978-80-971376-3-2

## Externé odkazy
* Poloha na mape

Kategória:Vysoké Tatry
Kategória:Dvojtisícovky na Slovensku
Mestská autobusová doprava v Olomouci

[náhľad|[Solaris Urbino 12 druhej generácie]]
**Mestská autobusová doprava v Olomouci** je zabezpečovaná Dopravným podnikom mesta Olomouca (DPMO) a spolu s električkovou dopravou sa podieľa na zabezpečovaní mestskej hromadnej dopravy v štatutárnom meste Olomouc, metropole Olomouckého kraja. Olomoucký dopravný podnik prevádzkuje spolu 25 liniek (z toho 3 nočné), ktoré majú celkovú dĺžku 273 km a obsluhujú nielen štatutárne mesto, ale i niektoré susedné obce.

Autobusy sú odstavované na odstavnej ploche na *Dolní hejčínské ulici* v mestskej štvrti Hejčín neďaleko centra mesta.

## Vozový park
Ku dňu 1. decembra 2018 DPMO disponoval 78 autobusovými vozmi.

V roku 2019 zabezpečovali autobusovú dopravu tieto typy vozidiel:

* Solaris Urbino 12 – štandardné nízkopodlažné vozy
* Solaris Urbino 18 – kĺbové nízkopodlažné vozy
* Solaris Alpino 8,6 – nízkopodlažný midibus
* SOR NS 12 electric – nízkopodlažný elektrobus

## Pozri aj

* Električková doprava v Olomouci

## Externé odkazy

* Dopravný podnik mesta Olomouca

## Zdroj

* 

Kategória:Doprava v Olomouci
Kategória:Mestská hromadná doprava